rejauldu/bengali-wikipedia huggingface dataset:
স্বাস্থ্য শিক্ষা ও পরিবার কল্যাণ বিভাগ বাংলাদেশের স্বাস্থ্য (মেডিক্যাল) শিক্ষা ও পরিবার পরিকল্পনার দায়িত্বে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি বিভাগ। মো. সারোয়ার বারী স্বাস্থ্য শিক্ষা ও পরিবার কল্যাণ বিভাগের বর্তমান সচিব হিসেবে নিযুক্ত আছেন।   ইতিহাস  ১৯৭০ এর দশকে স্বাস্থ্য মন্ত্রণালয় দুইটি ভাগে বিভক্ত ছিল, যা ১৯৮৫ সালে দক্ষতা উন্নয়নের জন্য একীভূত করা হয়। ২০১৭ সালের ১৬ মার্চ সরকার মন্ত্রণালয়কে আবার দ্বিধা বিভক্ত করে স্বাস্থ্য সেবা বিভাগ এবং স্বাস্থ্য শিক্ষা ও পরিবার কল্যাণ বিভাগ প্রতিষ্ঠা করে।   সংশ্লিষ্ট প্রতিষ্ঠান   দপ্তর   স্বাস্থ্য শিক্ষা অধিদপ্তর  পরিবার পরিকল্পনা অধিদপ্তর  জাতীয় জনসংখ্যা গবেষণা ও প্রশিক্ষণ ইনস্টিটিউট  নার্সিং ও মিডওয়াইফারি অধিদপ্তর   সংস্থা   বাংলাদেশ চিকিৎসা গবেষণা পরিষদ  বাংলাদেশ মেডিকেল এন্ড ডেন্টাল কাউন্সিল  বাংলাদেশ রাষ্ট্রীয় চিকিৎসা অনুষদ  বাংলাদেশ কলেজ অব ফিজিশিয়ানস্ এন্ড সার্জনস্  বাংলাদেশ হোমিওপ্যাথিক চিকিৎসা ও শিক্ষা কাউন্সিল  বাংলাদেশ নার্সিং ও মিডওয়াইফারি কাউন্সিল  বাংলাদেশ বোর্ড অব ইউনানী অ্যান্ড আয়ুর্বেদিক সিস্টেমস্ অব মেডিসিন   মেডিকেল বিশ্ববিদ্যালয়   বাংলাদেশ মেডিকেল বিশ্ববিদ্যালয়  রাজশাহী মেডিকেল বিশ্ববিদ্যালয়  চট্টগ্রাম মেডিকেল বিশ্ববিদ্যালয়  সিলেট মেডিকেল বিশ্ববিদ্যালয়  খুলনা মেডিকেল বিশ্ববিদ্যালয়   তথ্যসূত্র   বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:বাংলাদেশ সরকারের বিভাগ বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০১৭-এ প্রতিষ্ঠিত সরকারি সংস্থা
চন্দনা বাউড়ি ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি শালতোড়া (নির্বাচনী এলাকা) থেকে পশ্চিমবঙ্গ বিধানসভার সদস্য নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের সন্তোষ কুমার মন্ডলকে ৪,১৪৫ ভোটে পরাজিত করেছিলেন।   তথ্যসূত্র   বিষয়শ্রেণী:বাঁকুড়া জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য
দাব্রা () ভারতের মধ্য প্রদেশ রাজ্যের গওয়ালিয়র জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০১ মিটার (৬৫৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দাব্রা শহরের জনসংখ্যা হল ৫৬,৬৬৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে দাব্রা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ালিয়র জেলার শহর ও নগর
এশীয় শাহী ঈগল (বৈজ্ঞানিক নাম: Aquila heliaca) এক ধরনের বৃহৎ শিকারী পাখি। এরা পূর্বাঞ্চলীয় শাহী ঈগল নামেও পরিচিত।   আবাসস্থল  এটি দক্ষিণ-পূর্ব ইউরোপ, পশ্চিম ও মধ্য এশিয়ায় প্রজাতি। উত্তর-পূর্বাঞ্চলীয় আফ্রিকা এবং দক্ষিণ ও পূর্ব এশিয়ায় শীতে পরিযায়ী হয়ে আসে। নিপীড়ন, বাসস্থান ধ্বংস হয়ে যাওয়া এবং শিকারের প্রভাবে বিশ্বব্যাপী এর সংখ্যা অনেক কমে এসেছে এবং হ্রাস পাচ্ছে। তাই ১৯৯৪ সাল থেকে আইআইসিএন সংকটাপন্ন হিসাবে লাল তালিকাভুক্ত করা হয়েছে।   গঠন  বাম|থাম্ব| ডিম, সংগ্রহ উইসবাডেন জাদুঘর স্ত্রী-পুরুষ পাখির চেহারা অভিন্ন।এর দৈর্ঘ্য প্রায় ৭২-৯০ সেন্টিমিটার। গড় ওজন ২.৪৫-৪.৫৫ কেজি। মাথার পেছনে খোঁচা খোঁচা পালক রয়েছে। দেহের সব পালক গাঢ় বাদামির সঙ্গে অসংখ্য সাদা ফুটকি। লেজ কালো এবং উড়ার পালক কালচে গাঢ় বাদামি। দেহতল গাঢ় বাদামির সঙ্গে কদম ফুলের মতো সাদা দাগ দেখা যায়। ঠোঁট বড়শির মতো বাঁকানো, অগ্রভাগ কালো, বাকি অংশ হলুদ এবং ঠোঁটের কিনারা হলুদ চামড়ায় আবৃত।   স্বভাব  বিশাল আকৃতির বাসা বেঁধে থাকে। উঁচু গাছের ওপর সরু ডালপালা বিছিয়ে বৃহৎ আকারের বাসা বাঁধে, এটি অগোছালো ধরনের হয়ে থাকে। এর প্রজনন মৌসুম মার্চ থেকে এপ্রিল। একবারে ডিম পাড়ে ২-৩টি। ডিম ফুটতে সময় লাগে ৪১ থেকে ৪৩ দিন। অঞ্চলভেদে প্রজনন মৌসুমের হেরফের রয়েছে। এদের প্রধান খাবার মাছ, ইঁদুর, সরীসৃপ ও ছোট পাখি।  চিত্রশালা    তথ্যসূত্র    বহিঃসংযোগ         বিষয়শ্রেণী:আইইউসিএন লাল তালিকার সংকটাপন্ন প্রজাতি বিষয়শ্রেণী:ঈগল
বিশ্বসেরা কীর্তি বা বিশ্বরেকর্ড হচ্ছে নির্দিষ্ট কোনও ব্যক্তিগত কিংবা দলগত বিষয়ে সংশ্লিষ্ট ব্যক্তি, দল কিংবা দেশ কর্তৃক সবচেয়ে সেরা দক্ষতা, কুশলতা নির্দিষ্ট মানদণ্ড তথা শারীরিক সক্ষমতা ও বিচার-বুদ্ধির ভিত্তিতে প্রদর্শনের মাধ্যমে বিশ্ববাসীর কাছে পরিচিতি বহন করা। বিশ্বরেকর্ড গড়ার ফলে সংশ্লিষ্ট কর্তৃপক্ষের রেকর্ড বহিতে ব্যক্তি বা দলের নাম, স্থান, সময় ও তারিখ, সংশ্লিষ্ট বিষয়ের পারিসংখ্যানিক তথ্যাদি লিখিত বা গণমাধ্যমে তুলে ধরা হয়। এতে ব্যক্তি বা দলের সাফল্যজনক ভাবমূর্তি অনেকখানি অগ্রসর হয়। দেশের সীমারেখা ও গণ্ডি পেরিয়ে বিশ্ববাসীর কাছে বিশ্বরেকর্ডের বার্তা পৌঁছে যা দেশের জন্যে সুবিশাল গৌরব ও সম্মাননা বয়ে নিয়ে আসে। প্রযুক্তিতে উৎকর্ষ, উপাধি ধারণ-গ্রহণ, সবচেয়ে বড়-ছোট-মোটা-লম্বা ইত্যাদি বহুবিধ বিষয়াদির খুঁটিনাটি গিনেজ বিশ্বরেকর্ডে তালিকাভূক্ত করা হয়। তবে, বিশ্বরেকর্ডের সবচেয়ে বেশি প্রয়োগ ঘটে খেলাধুলা বিষয়ে।   উৎপত্তি  যুক্তরাষ্ট্রে ওয়ার্ল্ড রেকর্ড বা বিশ্বরেকর্ড শব্দটি একটি অতি সাধারণ ঘটনা হিসেবে বিবেচিত হয়ে আসছে। তবে বিশ্বসেরা শব্দটিরও প্রচলন রয়েছে যা অ্যাথলেটিক্‌স ক্রীড়া বিষয় হিসেবে ট্র্যাক অ্যান্ড ফিল্ড এবং রাস্তার দৌঁড় প্রতিযোগিতায় ব্যবহৃত হয়। তবে কিছু কিছু বিষয়াদি যেমন - ১৫০ মিটার দৌঁড় কিংবা ব্যক্তিগত ক্রীড়া হিসেবে ডেকাথলনের সেরা ফলাফল প্রয়োজনীয় শর্তাদি পূরণ না করায় আনুষ্ঠানিকভাবে বিশ্বরেকর্ডরূপে গণ্য করা হয় না।   সংস্কৃতি  রেকর্ড গড়া হয় পুরনো রেকর্ড ভঙ্গের জন্যে। মালয়েশিয়া এমন একটি দেশ যেখানে বিশ্বরেকর্ড গড়া ও ভাঙ্গা একধরনের জাতীয় ছেলেখেলা হিসেবে পরিচিত হয়ে আছে। ভারতে বহুবিধ বিশ্বরেকর্ড গড়েছে এবং তা ভাঙ্গাও অত্যন্ত জনপ্রিয় সংস্কৃতিতে পরিণত হয়েছে। দেশটিতে স্থানীয়ভাবে গিনেস বুক অফ রেকর্ডসকে অনুসরণ করে কোমল পানীয়ের নামানুসারে লিমকা বুক অব রেকর্ডস পুস্তক নিয়মিতভাবে প্রকাশিত হয়ে থাকে।   ক্রীড়া  250px|thumb|২০০ মিটার দৌঁড়ে বিশ্বরেকর্ড গড়ার পথে উসাইন বোল্ট কিছু কিছু ক্রীড়া প্রতিযোগিতায় সৃষ্ট বিশ্বরেকর্ডগুলো সংশ্লিষ্ট ক্রীড়ার নিয়ন্ত্রক সংস্থা কর্তৃক স্বীকৃতিপ্রাপ্ত হতে হয়। তন্মধ্যে - অ্যাথলেটিক্‌সের সৃষ্ট বিশ্বরেকর্ডগুলো আন্তর্জাতিক অ্যাথলেটিক্‌স ফেডারেশন কর্তৃক নিয়ন্ত্রিত। ট্র্যাক অ্যান্ড ফিল্ড, রাস্তায় দৌঁড় এবং রাস্তায় হাঁটা প্রভৃতি ক্রীড়া বিষয়গুলোয় সেরা দক্ষতা প্রদর্শনের মাধ্যমে বিশ্বরেকর্ড সৃষ্টি হয়।  পুরুষদের ১০০ মিটার ও ২০০ মিটার দৌঁড়ে জ্যামাইকার অধিবাসী উসাইন বোল্ট বর্তমান বিশ্বরেকর্ডের অধিকারী। তিনি ২০০৯ সালে জার্মানির বার্লিনে অনুষ্ঠিত অ্যাথলেটিক্‌সের বিশ্ব চ্যাম্পিয়নশীপে এ রেকর্ড দু'টো গড়েন যথাক্রমে ৯.৫৮ এবং ১৯.১৯ সেকেন্ড সময় নিয়ে। আর নারীদের মধ্যে এ মর্যাদার অধিকারী হচ্ছেন মার্কিন যুক্তরাষ্ট্রের ফ্লোরেন্স গ্রিফিথ-জয়নার। ১৯৮৮ সালে তিনি উভয় বিষয়ে রেকর্ড দু'টো গড়েন ১০.৪৯ এবং ২১.৩৪ সেকেন্ডে। তন্মধ্যে মহিলাদের ২০০ মিটার দৌঁড়ের বিশ্বরেকর্ডটি গড়েন সিউল অলিম্পিকে।  আরও দেখুন  গিনেস বিশ্ব রেকর্ড   তথ্যসূত্র    বহিঃসংযোগ    Guinness World Records  Unique World Records - Registrar of the Records : The Book of World Records  International Association of Athletics Federations Records  World Records India - Book of Indian Records  বিষয়শ্রেণী:বিশ্বরেকর্ড বিষয়শ্রেণী:রেকর্ড
এক নয়ী উম্মীদ – রোশনি (ইংরেজি: A New Hope – Roshni; ) হছে একটি ভারতীয় মেডিকেল নাট্য ভিত্তিক টেলিভিশন ধারাবাহিক, যা ২০১৫ সালের ১৩ই জুলাই তারিখে লাইফ ওকে চ্যানেলে প্রদর্শন শুরু এবং একই বছরের ১৩ নভেম্বর তারিখে শেষ হয়েছে। এই ধারাবাহিকে প্রতি সপ্তাহের সোমবার থেকে শুক্রবার পর্যন্ত রাতে প্রচারিত হতো। এই ধারাবাহিকটি প্রযোজনা করেছে পালস মিডিয়া প্রাইভেট লিমিটেড, যার চিত্রায়ন সম্পন্ন হয়েছে লন্ডনে। পুরো ধারাবাহিকের চিত্রায়ন একটি বাস্তব হাসপাতালে সম্পন্ন হয়েছে। পূজা গৌর এবং সাহিল আনন্দ এই ধারাবাহিকের কেন্দ্রীয় চরিত্রে অভিনয় করেছেন।   অভিনয়ে   পূজা গৌর – ডা. রোশনি সিং  সাহিল আনন্দ – ডা. নিখিল মালহোত্রা ওরফে নিক  হিমাংশু এ. মালহোত্রা – ডা. সমীর পুরোহিত  অমল পালেকর – ডা. অমর কিশোর সিং  রঘুবীর যাদব – বদ্রী  অঞ্জলি পান্ডে – মোনা  ইমরান জাভেদ – ডা. নীতিন প্যাটেল ওরফে ডুডল  কুরুশ দেবু – ডা. আনন্দ সিং  দিব্য শেঠ শাহ – ডা. বসুন্ধরা সিং  ইন্দ্রজিৎ সাগু – ডা. রজত সিং  আকাশ সহায় – শারদ  রাহুল ভোরা – ডা. রঘুনন্দন   তথ্যসূত্র    বহিঃসংযোগ       বিষয়শ্রেণী:২০১০-এর দশকের ভারতীয় টেলিভিশন ধারাবাহিক বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০১৫-এ সমাপ্ত ভারতীয় টেলিভিশন ধারাবাহিক বিষয়শ্রেণী:মুম্বইয়ের পটভূমিতে টেলিভিশন অনুষ্ঠান বিষয়শ্রেণী:লাইফ ওকের মৌলিক অনুষ্ঠান
সরদার দোস্ত মোহাম্মদ খান বালুচ ব্রিটিশদের সহায়তায় রেজা খান খান ও  আমানুল্লাহ জাহানবাদীর নেতৃত্বে পারস্যদেশীয় সেনাবাহিনীর পশ্চিম বালুচিস্তান দখলের পূর্বে পশ্চিম বালুচিস্তানের শাসক ছিলেন।  আরো দেখুন  বালুচিস্তান  সিস্তান ও বালুচিস্তান প্রদেশ  তথ্যসূত্র  বহিঃসংযোগ Division of Balochistan Baloch Aspire For An Independent Balochistan In Western Balochistan  বিষয়শ্রেণী:বালুচ ব্যক্তি বিষয়শ্রেণী:বেলুচিস্তান বিষয়শ্রেণী:১৯৩০-এ মৃত্যু বিষয়শ্রেণী:২০শ শতাব্দীর বিদ্রোহী
আইওয়া হাইওয়ে ৮৫ (আইওয়া ৮৫) যুক্তরাস্ট্রের পূর্ব-মধ্য আইওয়াতে অবস্থিত একটি রাজ্য মহাসড়ক। রাস্তাটি মন্টেজুমা শহরের পূর্বপ্রান্ত থেকে শুরু হয়ে ডিপ রিভার এর পূর্বে অবস্থিত আইওয়া ২১ এ গিয়ে সমাপ্ত হয়। রাস্তাটি স্পার রুট হিসেবে হোয়াট চিয়ার এবং প্রাইমারি রোড নং ২ এর সংযোগ-সড়ক হিসেবে ১৯২০ সালে তৈরী করা হয়েছিল। তখন রাস্তাটি আইওয়া প্রাইমারি হাইওয়ে সিস্টেমের অন্তর্গত ছিল। তারপর ১৯৩০ সালে রাস্তাটিকে উত্তরে ডিপ রিভার এবং পশ্চিমে মন্টেজুমা পর্যন্ত বর্ধিত করা হয়। পরবর্তি সেই দশকেই আইওয়া ২১, রাস্তাটির উত্তর-দক্ষিণ অংশের কর্তৃত্ব লাভ করে। উভয় দিকে আইওয়া ৮৫ এর প্রান্তবিন্দুর স্থানান্তর ব্যতীত, ১৯৩০ সালের পর থেকে রাস্তাটির তেমন একটা পরিবর্তন সাধিত হয়নি।   রাস্তার বিবরণ  আইওয়া ৮৫ মন্টেজুমা শহরের পূর্বপ্রান্ত থেকে আরম্ভ হয়। তারপর রাস্তাটি পূর্বদিকে পাউওসিক কাউন্টি বরাবর চলতে থাকে। মাঝপথ বরাবর এসে, রাস্তাটি কাউন্টি রুট ভি১৮ (সিআর ভি১৮) কে অতিক্রম করে। ডিপ রিভারের দিকে অগ্রসর হবার পথে আইওয়া ৮৫ প্রথমে উত্তর-উত্তর-পূর্বদিকে এবং পরে দক্ষিণ-পূর্বদিকে মোঁড় নেয়। এখানে রাস্তাটি আস্তে আস্তে উচু-নিচু এলাকার মধ্যে প্রবেশ করে, একটি খাঁড়ি অতিক্রম করে। খাঁড়িটি ইপোনয়মাস নদীর দিকে অগ্রসর হয়, নদীটি ডিপ রিভার থেকে সামান্য উত্তরে অবস্থিত। ডিপ রিভারের দক্ষিণে এসে রাস্তাটি আবারো সোজা পূর্বদিকে চলতে শুরু করে। অবশেষে ডিপ রিভার থেকে ০.৫ মাইল দুরে আইওয়া ২১ এর সাথে মিলিত হয়ে সমাপ্ত হয়ে যায়।   ইতিহাস  ১৯২০ সালে আইওয়া প্রাইমারি হাইওয়ে সিস্টেমের গোড়াপত্তন হয় প্রাইমারি রোড নং ৮৫ তৈরীর মাধ্যমে। তথন এটি ছিল কিউকুক কাউন্টির স্পার রুট হিসেবে হোয়াট চিয়ার এবং প্রাইমারি রোড নং ২ এর সংযোগ। তারপর ১৯৩১ সালে রাস্তাটিকে উত্তরে ডিপ রিভার এবং পশ্চিমে মন্টেজুমার ইউএস ৬৩ পর্যন্ত বর্ধিত করা হয়। ১৯৩৯ সালে রাস্তাটিকে পূর্বপশ্চিম মন্টেজুমাতে কমিয়ে আনা হয়, অন্যদিকে ডিপ রিভারের পূর্বপশ্চিম অংশ আইওয়া ২১ থেকে বর্ধিত করা হয়।  আইওয়া ৮৫ কে ১৯৫০ সালের দিকে পাঁকা সড়কে পরিনত করা হয়, এর পূর্ব পর্যন্ত এটি একটি আধাপাঁকা রাস্তা হিসেবে বিদ্যমান ছিল। তারপর ১৯৬০ সালে রাস্তাটিকে কিউকুক কাউন্টির গ্রুয়ানসি থেকে ডিপ রিভার পর্যন্ত সোজা সড়কে পরিনত করা হয়। ফলে আইওয়া ৮৫ এর পূর্ব এবং পশ্চিম প্রান্তবিন্দু স্থানান্তরিত হয়ে পূর্বের অবস্থায় ফিরে যায়, ঠিক যেমনটি ছিল ১৯৩০ সাল নাগাদ। এভাবেই প্রায় ত্রিশবছর কেটে যায়। তারপর ১৯৯৪ সালে পূর্বপ্রান্তকে মন্টেজুমা শহরের দিকে প্রায় ১ মাইল পরিমাণ ঘুড়িয়ে দেয়া হয়। রাস্তাটি এখন শহরের পূর্বপ্রান্ত থেকে আরম্ভ হয়। বর্তমানে ইউএস ৬৩ এর সাবেক আইওয়া ৮৫ এর সংযোগস্থলকে আইওয়া ৮৫ পর্যন্ত বলা হয়।   মুখ্য অংশবিশেষ    তথ্যসূত্র   বিষয়শ্রেণী:যুক্তরাষ্ট্রের পরিবহন ব্যবস্থা
right|50px  সড়ক বিষয়ক নতুন নিবন্ধ তৈরি অথবা অন্য উইকিপ্রকল্প হতে অনুবাদ করতে পারেন।  বর্তমান নিবন্ধ অথবা সড়ক বিষয়ক বিভিন্ন টেমপ্লেট হতে  থাকা বিষয় নিয়ে নতুন নিবন্ধ রচনা করতে পারেন।  বর্তমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  সড়ক সম্পর্কিত নিবন্ধসমূহের শেষে {{প্রবেশদ্বার দণ্ড|সড়ক}} যুক্ত করতে পারেন।  সড়ক সংক্রান্ত নিবন্ধসমূহে প্রযোজ্যতা অনুসারে বিষয়শ্রেণী:সড়ক পরিবহন ও বিষয়শ্রেণী:রাস্তা ও সড়ক না থাকলে যুক্ত করতে পারেন। বিষয়শ্রেণী:সড়ক প্রবেশদ্বার
কার্লোস ফের্নান্দেস লুনা (; জন্ম: ২২ মে ১৯৯৬; কার্লোস ফের্নান্দেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০১২ সালে, ফের্নান্দেস স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কার্লোস ফের্নান্দেস লুনা ১৯৯৬ সালের ২২শে মে তারিখে স্পেনের কাস্তিয়েহা দে গুসমানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফের্নান্দেস স্পেন অনূর্ধ্ব-১৬, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করে ১টি গোল এবং একটি শিরোপা জয়লাভ করেছেন।  তথ্যসূত্র  বহিঃসংযোগ                 বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেভিয়া আতলেতিকোর খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:দেপোর্তিবো লা করুনিয়ার খেলোয়াড় বিষয়শ্রেণী:গ্রানাদা ফুটবল ক্লাবের খেলোয়াড় বিষয়শ্রেণী:কাদিস ফুটবল ক্লাবের খেলোয়াড় বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:আলহারাফের ফুটবলার
এমানুয়েল 'মানু' পতি () (জন্ম ২২শে সেপ্টেম্বর, ১৯৭০) একজন ফরাসি ফুটবলার। তিনি ক্লাব পর্যায়ে মোনাকো ফুটবল ক্লাব, আর্সেনাল ফুটবল ক্লাব, বার্সেলোনা ফুটবল ক্লাব এবং চেলসি ফুটবল ক্লাবের হয়ে খেলেছেন। তিনি আন্তর্জাতিক পর্যায়ে ফ্রান্সের প্রতিনিধিত্ব করেছেন এবং ১৯৯৮ সালের ফিফা বিশ্বকাপের ফাইনালে ফ্রান্সের ৩-০ জয়ে শেষ গোলটি করেছিলেন।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:মোনাকোয় ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লেজিওঁ দনরের নাইট বিষয়শ্রেণী:২০শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
দুর্গাদাস রায়চৌধুরী  (১৯১৮ ―  ২৭ সেপ্টেম্বর,১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।  দুর্গাদাস রায়চৌধুরী ব্রিটিশ শাসনামলে সেনাবিভাগের এক কর্মী ছিলেন। সহকর্মী  মানকুমার বসু ঠাকুরের নেতৃত্বে জাতীয়তাবাদী আন্দোলনে যোগ দেন। এগিয়ে আসেন আরো দশজন বাঙালি তরুণ, যারা সকলেই পেশায় ছিলেন চতুর্থ মাদ্রাজ উপকূল রক্ষী বাহিনীর সেনা। তারা  হলেন - কালীপদ আইচ, চিত্তরঞ্জন মুখোপাধ্যায়, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় ফণিভূষণ চক্রবর্তী আবদুল রহমান রবীন্দনাথ ঘোষ ও অনিলকুমার দে। এঁরা সকলে ব্রিটিশ বাহিনীর আনুগত্যের শিক্ষা ভুলে গিয়ে দেশের স্বাধীনতার স্বপ্ন পূরণে বিদ্রোহী হয়ে ওঠেন। ফোর্থ মাদ্রাজ কোস্টাল ডিফেন্স ব্যাটারি ধ্বংস করার ষড়যন্ত্রে অভিযুক্ত হলেন ১৯৪৩ খ্রিস্টাব্দের ১৮ ই এপ্রিল।  কোর্ট মার্শালের বিচারে ১৯৪৩ খ্রিস্টাব্দের ৫ই আগস্ট দুর্গাদাসের অপর আট জনের মৃত্যুদণ্ড হয়।  ফাঁসি ১৯৪৪ খ্রিস্টাব্দের ২৭ শে সেপ্টেম্বর গোপনে মাদ্রাজ পেনিটেনশিয়রিতে নয় জনের ফাঁসি কার্যকর করে ব্রিটিশ শাসক। মৃত্যুর আগে তারা একে অপরকে আলিঙ্গন করে বন্দে মাতরম্‌ ধ্বনি দিয়ে মৃত্যু বরণ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ২৯৪,   ফাঁসির কিছু দিন আগে দুর্গাদাস রায়চৌধুরী এক খোলা চিঠি লেখেন, যেখানে তিনি বলেছেন -   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
Anas Hasan Khattab ( একজন সিরিয়ান রাজনীতিবিদ এবং প্রাক্তন সামরিক কমান্ডার যিনি বর্তমানে ২৯ মার্চ ২০২৫ সাল থেকে সিরিয়ার অন্তর্বর্তীকালীন সরকারে স্বরাষ্ট্রমন্ত্রী হিসেবে দায়িত্ব পালন করছেন।  .তিনি আহমেদ আল-শারার অধীনে হায়াত তাহরির আল-শামের ডেপুটি কমান্ডার এবং দলের মধ্যে জেনারেল সিকিউরিটি অ্যাপারেটাসের প্রধান ছিলেন।    প্রাথমিক জীবন এবং  শিক্ষা  আনাস খাত্তাব, যিনি আবু আহমেদ হুদৌদ নামেও পরিচিত , ১৯৮৭ সালে সিরিয়ার রিফ দিমাশক গভর্নরেটের পশ্চিম কালামুন অঞ্চলে অবস্থিত জায়রুদ শহরে জন্মগ্রহণ করেন । তিনি প্রাথমিকভাবে দামেস্ক বিশ্ববিদ্যালয়ে স্থাপত্য প্রকৌশল বিষয়ে পড়াশোনা করেন এবং ২০০৮ সালে সিরিয়া থেকে ইরাকে চলে যান। জানা গেছে , সেই সময়ে " আমেরিকান দখলদারিত্বের বিরুদ্ধে লড়াই" করার ইচ্ছা থেকেই তিনি এই প্রস্থান করেছিলেন ।  আবু মুসাব আল-জারকাওয়ির নেতৃত্বে আল-কায়েদায় থাকাকালীন সময় থেকে খাত্তাব "আবু আহমেদ হুদৌদ" (আরবিতে হুদৌদ অর্থ সীমান্ত) ডাকনাম পান , যা পরবর্তীতে ইরাকের ইসলামিক স্টেটে রূপান্তরিত হয় । খাত্তাবকে সিরিয়া-ইরাকি সীমান্তে একটি অতিথিশালা পরিচালনার দায়িত্ব দেওয়া হয়েছিল যা সীমান্ত অতিক্রমকারী যোদ্ধাদের প্রস্তুত করত।   ব্যক্তিগত জীবন  খাত্তাব বহুভাষিক এবং পর্দার আড়ালে কাজ করার জন্য তার পছন্দের জন্য পরিচিত বলে জানা গেছে। তার খ্যাতি সত্ত্বেও, ২৬ ডিসেম্বর ২০২৪ তারিখে তার নিয়োগের আগ পর্যন্ত তার কোনও প্রকাশ্য ছবি প্রকাশ করা হয়নি। স্থাপত্যে তার পেশাদার পটভূমি হায়াত তাহরির আল-শামে তার সমসাময়িক অনেকের রাজনৈতিক ও অর্থনৈতিক অধ্যয়নের সাথে বৈপরীত্যপূর্ণ ।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সিরীয় রাজনীতিবিদ বিষয়শ্রেণী:১৯৮৭-এ জন্ম
মার্শাল আইয়ুব (জন্ম: ৫ ডিসেম্বর, ১৯৮৮) ঢাকায় জন্মগ্রহণকারী বাংলাদেশী ক্রিকেটার। একজন অল-রাউন্ডার হিসেবে তিনি বাংলাদেশ জাতীয় ক্রিকেট দলে খেলছেন। ৯ অক্টোবর, ২০১৩ তারিখে নিউজিল্যান্ড ক্রিকেট দলের বিরুদ্ধে অনুষ্ঠিত ১ম টেস্টে ৬৯তম টেস্ট ক্রিকেটার হিসেবে অভিষেক ঘটে মার্শালের।মার্শাল আইয়ুবের টেস্ট অভিষেক, ইএসপিএন, সংগ্রহ: ১২ অক্টোবর, ২০১৩ইং  ডানহাতি ব্যাটসম্যান ও ডানহাতি লেগ স্পিনার হিসেবে তার মাঠে অবস্থান। ঘরোয়া ক্রিকেটে বর্তমানে তিনি চিটাগং কিংসের পক্ষে বাংলাদেশ প্রিমিয়ার লিগে খেলছেন।   খেলোয়াড়ী জীবন  ২০০৫-০৬ মৌসুমে বরিশাল বিভাগীয় ক্রিকেট দলের মাধ্যমে খেলোয়াড়ী জীবন শুরু করেন। ডিসেম্বর, ২০০৫ সালে লিস্ট এ ক্রিকেটে খেলায় খুলনা বিভাগের বিপক্ষে অভিষেক ঘটে তার। একই বছরে ও একই দলের বিরুদ্ধে প্রথম-শ্রেণীর ক্রিকেটে অভিষিক্ত হন তিনি। ২০০৬-০৭ মৌসুমে ঢাকা বিভাগীয় ক্রিকেট দলে চলে যান। এরপর ২০১১ সালে ঢাকা মেট্রোপোলিসে যোগ দেন।  এছাড়াও, বাংলাদেশ এ দলসহ চিটাগং সাইক্লোন্স, খুলনা রয়্যাল বেঙ্গলস দলে খেলেছেন।   তথ্যসূত্র    বহিঃসংযোগ        বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার বিষয়শ্রেণী:কলাবাগান ক্রিকেট একাডেমির ক্রিকেটার বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
থাম্ব|দন্ড নাট হল এক ধরণের নৃত্য যা ভগবান শিবের গল্প বর্ণনা করে। এখানে একজন দন্ড নাট পরিবেশনকারীকে দেখা যাচ্ছে। দন্ড নাট বা দন্ডা যাত্রা () দক্ষিণ ওড়িশার বিভিন্ন অংশে এবং বিশেষত প্রাচীন কলিঙ্গ সাম্রাজ্যের প্রাণকেন্দ্র গঞ্জাম জেলায় আয়োজিত সবচেয়ে গুরুত্বপূর্ণ ঐতিহ্যবাহী নৃত্য উৎসবগুলির মধ্যে একটি। প্রতি বছর চৈত্র মাসে দন্ড নাট উৎসব অনুষ্ঠিত হয়ে আসছে। রাম প্রসাদ ত্রিপাঠীর নিবন্ধ অনুসারে, এটি কলিঙ্গ রাজ্যের একটি প্রাচীন উত্সব এবং এখনও প্রাচীন কলিঙ্গ রাজধানী সাম্পা বা সাম্পা অর্থাৎ গঞ্জাম জেলার আধুনিক জৌগাড়ার আশেপাশে এবং এর আশেপাশে বিদ্যমান। ডান্ডের অংশগ্রহণকারীদের ডান্ডুয়া (ভক্তা নামেও পরিচিত) বলা হয় এবং তারা এই ১৩, ১৮ বা ২১-দিনের দন্ড সময়কালে দেবী কালী এবং শিবের পূজা করে।           চৈত্র সংক্রান্তি বা মেরু পার্বার আগে একটি শুভ দিনে দন্ড শুরু হয় ঐতিহ্যবাহী পূজা এবং উপবাসের মাধ্যমে। উত্সবের মোট দিনের সংখ্যা ১৩, ১৮ বা ২১ দিন।  এই উৎসবে শুধুমাত্র পুরুষ ব্যক্তিরা অংশ নেন।  অংশগ্রহণকারীরা 'ভোক্তা' নামে পরিচিত। সমস্ত 'ভোক্তা' বা 'দান্ডুয়া' উত্সবের সময় এই সমস্ত দিনগুলি অত্যন্ত ধার্মিক জীবনযাপন করে এবং তারা এই সময়ের মধ্যে মাংস, মাছ খাওয়া বা সহবাস করা এড়িয়ে চলে।   এটি বিশ্বাস করা হয় যে বর্তমান দন্ড নাট তারা তারিণী শক্তি পীঠে প্রতি বছর উদযাপিত প্রাচীন চৈত্র যাত্রা উত্সবের একটি অংশ। কলিঙ্গ সম্রাটরা তাদের ইস্তা দেবী, তারা তারিণীর জন্য এই চৈত্র উৎসবের আয়োজন করেছিলেন। লোককাহিনী অনুসারে, প্রাচীনকালে দন্ড অনুশীলনের ২০ দিন পরে ডান্ডুয়াদের অবশ্যই তারা তারিণী শক্তি / তন্ত্র পীঠের (যা মহান কলিঙ্গ শাসকদের ইস্তা দেবী) কাছে জড়ো হতে হত এবং কিছু কঠোর আচার-অনুষ্ঠানের মাধ্যমে শেষ দিনে তাদের দন্ড শেষ হয়।  এই প্রথা বহু বছর ধরে অব্যাহত ছিল এবং চৈত্র যাত্রা যা এখনও চৈত্র মাসে তারা তারিণী শক্তি পীঠে উদযাপিত হয়, এটিও সেই পুরানো ঐতিহ্যের আরেকটি অংশ। কিন্তু পরে এই দন্ড নাট উৎকল এবং কোশালের বিভিন্ন অংশে ছড়িয়ে পড়ে। এখন পুরনো ঐতিহ্য পাল্টে গেছে। দন্ড নাট গোষ্ঠী অস্বাভাবিকভাবে বৃদ্ধি পেয়েছিল এবং তারা তারিণী শক্তি / তন্ত্র পীঠের পরিবর্তে দান্ডুয়ারা তাদের নিজ গ্রামে বা অঞ্চলে তাদের দন্ড নাট শেষ করত।    তথ্যসূত্র  বিষয়শ্রেণী:ওড়িশার উৎসব বিষয়শ্রেণী:লোক শিল্পকলা বিষয়শ্রেণী:এপ্রিল উদ্‌যাপন বিষয়শ্রেণী:ভারতের নৃত্য উৎসব বিষয়শ্রেণী:হিন্দু উৎসব বিষয়শ্রেণী:মার্চ উদ্‌যাপন
দরিয়াও দুর্গ মাটির তৈরি একটি প্রাচীন দুর্গ। রংপুরের কান্তদুয়ার নামক গ্রামে করতোয়া নদীর তীরে দুর্গটির অবস্থান। তৎকালীন কামরূপ রাজ্যের রাজা নীলাম্বরের আদেশে দুর্গটি নির্মাণ করা হয়।   পটভূমি  ১৩শ শতাব্দীর শুরুর দিকে উত্তর বঙ্গ মুসলমানদের শাসনাধীনে চলে আসে। তারা তাদের রাজ্যের সীমানা ধীরে ধীরে বৃদ্ধি করতে থাকে। এতে উত্তর-পূর্ব বাংলা ও আসামের হিন্দু রাজারা উদ্বিগ্ন হন এবং রাজ্যের প্রতিরক্ষা ব্যবস্থা বৃদ্ধির তাগিদ অনুভব করেন। এ তাগিদ থেকেই তারা করতোয়া নদীর তীরে দেয়াল ও দুর্গ নির্মাণ করেন। এগুলোর মধ্যে রংপুরের কান্তদুয়ার, দেবীপুর, বাটাসনের কাছে দরিয়াও দুর্গ, দিনাজপুরের বেলওয়ারের কাছে বড় পাইকার গড়, ডোমারের কাছে ময়নামতীর গড় ও ধর্মপাল গড়, দিনাজপুরে ঘোড়াঘাট দুর্গ, পঞ্চগড়ে  ভিতরগড় দুর্গ ইত্যাদি উল্লেখযোগ্য। দরিয়াও দুর্গও এরকমই একটি দুর্গ।   অবকাঠামো  দরিয়াও দুর্গ প্রায় ৬০০ একর জায়গা জুড়ে বিস্তৃত। আগে এটি তিন সারি ইটের দেয়ালে বেষ্টিত ছিল বলে মনে করা হয়। বর্তমানে সেখানে সাতটি পরিখা রয়েছে, যা দেখে মনে হয় সেখানে সাতটি দেয়াল ধারাবাহিকতায়ভাবে ছিল। তবে দুর্গের সীমানার বেশ কিছু স্থানে কোনো দেয়াল নেই। ধারণা করা হয়, এগুলো প্রবেশপথ হিসেবে এবং পরিখাতে পানি যাওয়া আসার পথ হিসেবে তৈরি করা হয়েছে। ভেতরের পরিখাটিতে দক্ষিণ দিকে ঢালু। সেখানে এটি সরু ও লম্বা দ্বীপকে ঘিরে রাখা বাঁধের নিচে একটি জলাধার সৃষ্টি করেছে। পরিখাটিতে এখনো পানি রয়েছে।  দেয়াল বেষ্টিত অংশের মধ্যে কয়েকটি ঢিবি এবং বেশ কিছু পুরাতন ভবনের ধ্বংসাবশেষ দেখা যায়। এই ভবনগুলোর মধ্যে একটিকে রাজবাড়ি বা রাজার প্রাসাদ নামে ডাকা হয়। অধিবাসীদের চলাচল নিয়ন্ত্রণ করার জন্য এ অঙ্গনের দক্ষিণ-পশ্চিম কোণায় ভেতরের দেয়াল থেকে একটু সামনে একটি উঁচু পথ নির্মাণ করা হয়। এর কাছেই জলাশয়ের অপর পারে ছোট একটি মাটির ঢিবি দেখা যায়। এটি কোনো সুফি দরবেশের কবর অথবা পুরানো কোনো খানকা হয়ে থাকতে পারে।  দুর্গ থেকে দক্ষিণ দিকে একটি পুরাতন পুকুর রয়েছে। এই পুকুরের পাড়ে পানির স্তর পর্যন্ত নামানো একটি সিড়ি আছে। এই সিড়িটিকে বলা হয় রাজার ঘাট বা রাজার অবতরণের স্থান। রাজার ঘাট থেকে পশ্চিম দিকে আরো একটি সিড়ির মতো কাঠামো রয়েছে। এটি রাণীর ঘাট বা রাণীর অবতরণের স্থান নামে পরিচিত।   বর্তমান অবস্থা  রক্ষণাবেক্ষণের অভাবে দুর্গটির বর্তমান অবস্থা বেশ শোচনীয়। অনেক জমি স্থানীয় কৃষকদের দখলে চলে গিয়েছে। সীমানা প্রাচীরের কোনো অস্তিত্ব দৃশ্যমান নেই। পুকুরের রাণীর ঘাটটি বেশ জরাজীর্ণ অবস্থায় রয়েছে। বাহ্যিকভাবে দুর্গটিকে এখন একটি 'অবয়বহীন মাটির ঢিবি' বলে মনে হতে পারে।   তথ্যসূত্র    বহিঃসংযোগ   বিষয়শ্রেণী:রংপুর জেলার প্রত্নতাত্ত্বিক স্থাপনা